Nigina Faxriddinova. Nigina Faxriddinova (toʻliq ismi: "Nigina Timurovna Faxriddinova") – oʻzbekistonlik goʻzallik tanlovi sovrindori. Nigina ilk bor „Miss International 2022“ xalqaro goʻzallik tanlovida Oʻzbekiston sharafini himoya qilgan. 2019- va 2022-yillardagi „Oʻzbekiston goʻzali“ unoniga sazovor boʻlgan. Oʻzbekiston goʻzali 2024-yilgi Koinot goʻzali () tanlovida ishtirok etayotgan oʻzbekistonlik dastlabki model hisoblanadi. Hayoti. Nigina Faxriddinova 1999-yil 15-iyun kuni Oʻzbekistonning Navoiy shahrida tugʻilgan. Onasi Lola Bazarova, otasi Timur Faxriddinovdir. Millati oʻzbek. Bolaligida u onasi va oʻgay otasi bilan yashagan. 2015-yil Navoiy shahridagi 8-maktabni tamomlagan. Keyin u kollejda oʻqigan, kompyuter muhandisi mutaxassisligi boʻyicha oʻrta maxsus maʼlumotga ega. Onasi oʻgay otasi bilan ajrashgach, oila Toshkentga koʻchib oʻtgan. Faoliyati. 2017-yilda u „BBS Fashion Show 2017“ loyihasida ishtirok etgan. 2018-yilda u „MDH Top Modeli-2018“ tanlovida ishtirok etib, eng yaxshi 30 nafar ishtirokchi qatoriga kirdi. Barcha ishtirokchilar orasidan bittasi birdaniga ikkita nominatsiya boʻyicha taqdirlandi – Fashion Model 2018 va Top model doʻstlik. 2018-yilda Nigina „Sugar Plum Fashion Show Ramadan 2018“ va „Toshkent Fashion Week-2018“da ham ishtirok etgan. 2019-yilda u "Miss Intercontinental tanlovida ishtirok etib, Oʻzbekiston nomidan birinchi supermodelga aylangan. Oʻsha yili u „Tojikistonda moda haftaligi 2019“, „Uzbekistan Fashion Show 2019“, „Nariman Grigoryan Fashion Show 2019“, „Aspara Fashion Week 2019“ podiumlarida ishlagan. 2020-yilda u „Art by Sofia 2020“, „Silk Road Festival 2020“, „Nafisa Imronova Fashion Show 2020“ defilelarida ishtirok etgan. Morgan, Pimkie va boshqa koʻplab brendlar bilan hamkorlik qilgan. 2021-yil mart oyida u Samsung kompaniyasining Oʻzbekistondagi #FemaleTeamGalaxy loyihasida ishtirok etgan. Nigina dastlab 2020-yilga belgilangan, ammo Covid-19 pandemiyasi tufayli qoldirilgan „Miss International 2022“ goʻzallik tanlovida Oʻzbekiston nomidan ishtirok etgan edi. Filmografiyasi. 2021 – MENI ASRA – Aika Mukofotlar va unvonlar. Nigina Fahriddinova Oʻzbekistonning TOP-8 muvaffaqiyatli modellari, dunyodagi eng mashhur oʻzbeklar TOP-40, shuningdek, Markaziy Osiyoning eng chiroyli modellari TOP-8ligi kiritilgan.